CELEX: 52016PC0315
Language: lt
Date: 2016-06-01
Title: Pasiūlymas TARYBOS REGLAMENTAS kuriuo iš dalies keičiamas Tarybos reglamentas (ES) 2015/2265, kuriuo nustatomos Sąjungos autonominės tarifinės kvotos tam tikriems žuvininkystės produktams ir numatomas tų kvotų valdymas 2016–2018 m. laikotarpiu

EUROPOS KOMISIJA
            Briuselis, 2016 06 01
            COM(2016) 315 final
            2016/0158(NLE)
            Pasiūlymas
            TARYBOS REGLAMENTAS
            kuriuo iš dalies keičiamas Tarybos reglamentas (ES) 2015/2265, kuriuo nustatomos Sąjungos autonominės tarifinės kvotos tam tikriems žuvininkystės produktams ir numatomas tų kvotų valdymas 2016–2018 m. laikotarpiu
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               •Pasiūlymo pagrindimas ir tikslai
            
            
               2015 m. gruodžio 7 d. priimtas Tarybos reglamentas (ES) 2015/2265, kuriuo nustatomos Sąjungos autonominės tarifinės kvotos tam tikriems žuvininkystės produktams ir numatomas tų kvotų valdymas 2016–2018 m. laikotarpiu.
            
            
               Reglamento tikslas – užtikrinti Europos Sąjungos perdirbimo pramonės konkurencingumą užtikrinant tinkamą žuvininkystės produktų tiekimą pramonei ir nepakenkiant Sąjungos žuvininkystės produktų gamybai. Todėl reglamentu sumažinami importo muitai arba sustabdomas jų taikymas kai kuriems žuvininkystės produktams, laikantis atitinkamo dydžio tarifinių kvotų. Jame taip pat nustatomos perdirbimo operacijos, kurioms galima taikyti tarifines kvotas (toliau – reikalavimus atitinkančios operacijos) arba jų taikyti negalima.
            
            
               Po šio reglamento priėmimo kai kurie ES perdirbėjai ir kai kurios valstybės narės informavo Komisiją, kad Sąjungos perdirbimo sektoriuje neįmanoma tinkamai taikyti tarifinės kvotos, kurios eilės numeris 09.2760 (neišdarinėtos jūrinės lydekos ir rausvieji unguriai). Pasak jų, taip yra todėl, jog į šiam produktui taikomas reikalavimus atitinkančias operacijas neįtrauktas pjaustymas griežiniais.
            
            
               Sąjungos perdirbimo pramonės atstovų teigimu, maždaug 95 % šios tarifinės kvotos būtų panaudota produktą perdirbant pjaustymo griežiniais būdu. Taigi, siekiant užtikrinti šios kvotos naudojimą ir šio konkretaus sektoriaus konkurencingumą, pjaustymą griežiniais būtina priskirti prie reikalavimus atitinkančių operacijų.
            
            
               •Derėjimas su galiojančiomis šios politikos srities nuostatomis
            
            
               
                  Netaikoma.
               
            
            
               •Derėjimas su kitomis Sąjungos politikos sritimis
            
            
               
                  Netaikoma.
               
            
            
               2.TEISINIS PAGRINDAS, SUBSIDIARUMO IR PROPORCINGUMO PRINCIPAI
            
            
               •Teisinis pagrindas
            
            
               Sutarties dėl Europos Sąjungos veikimo 31 straipsnis.
            
            
               •Subsidiarumo principas (neišimtinės kompetencijos atveju) 
            
            
               Bendrojo muitų tarifo muitai priklauso išskirtinei Sąjungos kompetencijai. Todėl šioms nuostatoms subsidiarumo principas netaikomas.
            
            
               •Proporcingumo principas
            
            
               Pasiūlymas atitinka proporcingumo principą dėl šios priežasties: muitų sąjungos politika yra bendroji politika, todėl turėtų būti įgyvendinama taikant Tarybos priimtą reglamentą.
            
            
               •Priemonės pasirinkimas
            
         
         
            
               
                  Netaikoma.
               
            
            
               3.EX POST VERTINIMO, KONSULTACIJŲ SU SUINTERESUOTAISIAIS SUBJEKTAIS IR POVEIKIO VERTINIMO REZULTATAI
            
            
               •Ex post vertinimai ir (arba) galiojančių teisės aktų tinkamumo patikros
            
            
               
                  Netaikoma.
               
            
            
               •Konsultacijos su suinteresuotaisiais subjektais
            
            
               Po šio reglamento priėmimo kai kurie ES perdirbėjai ir kai kurios valstybės narės informavo Komisiją, kad Sąjungos perdirbimo sektoriuje neįmanoma tinkamai taikyti tarifinės kvotos, kurios eilės numeris 09.2760 (neišdarinėtos jūrinės lydekos ir rausvieji unguriai). Pasak jų, taip yra todėl, jog į šiam produktui taikomas reikalavimus atitinkančias operacijas neįtrauktas pjaustymas griežiniais.
            
            
               Sąjungos perdirbimo pramonės atstovų teigimu, maždaug 95 % šios tarifinės kvotos būtų panaudota produktą perdirbant pjaustymo griežiniais būdu. Taigi, siekiant užtikrinti šios kvotos naudojimą ir šio konkretaus sektoriaus konkurencingumą, pjaustymą griežiniais būtina priskirti prie reikalavimus atitinkančių operacijų.
            
            
               •Tiriamųjų duomenų rinkimas ir naudojimas
            
            
               
                  Netaikoma.
               
            
            
               •Poveikio vertinimas
            
            
               Netaikoma. Tai techninis Reglamento 2015/2265, priimto 2015 m. gruodžio mėn., pakeitimas. Reglamentui 2015/2265 poveikio vertinimas nebuvo būtinas.
            
            
               •Reglamentavimo kokybė ir paprastinimas
            
            
               
                  Netaikoma.
               
            
            
               •Pagrindinės teisės
            
            
               
                  Netaikoma.
               
            
            
               4.POVEIKIS BIUDŽETUI
            
            
               Pasiūlymas neturi poveikio Komisijos biudžetui.
            
            
               5.KITI ELEMENTAI
            
            
               •Įgyvendinimo planai ir stebėjimo, vertinimo ir ataskaitų teikimo tvarka
            
            
               
                  Netaikoma.
               
            
         
         
            
               •Aiškinamieji dokumentai (direktyvoms)
            
            
               
                  Netaikoma.
               
            
            
               •Išsamus konkrečių pasiūlymo nuostatų paaiškinimas
            
            
               2015 m. gruodžio 7 d. priimtas Tarybos reglamentas (ES) 2015/2265, kuriuo nustatomos Sąjungos autonominės tarifinės kvotos tam tikriems žuvininkystės produktams ir numatomas tų kvotų valdymas 2016–2018 m. laikotarpiu.
            
            
               Reglamento tikslas – užtikrinti Europos Sąjungos perdirbimo pramonės konkurencingumą užtikrinant tinkamą žuvininkystės produktų tiekimą pramonei ir nepakenkiant Sąjungos žuvininkystės produktų gamybai. Todėl reglamentu sumažinami importo muitai arba sustabdomas jų taikymas kai kuriems žuvininkystės produktams, laikantis atitinkamo dydžio tarifinių kvotų. Jame taip pat nustatomos perdirbimo operacijos, kurioms galima taikyti tarifines kvotas (reikalavimus atitinkančios operacijos) arba jų taikyti negalima.
            
            
               Po šio reglamento priėmimo kai kurie ES perdirbėjai ir kai kurios valstybės narės informavo Komisiją, kad Sąjungos perdirbimo sektoriuje neįmanoma tinkamai taikyti tarifinės kvotos, kurios eilės numeris 09.2760 (neišdarinėtos jūrinės lydekos ir rausvieji unguriai). Pasak jų, taip yra todėl, jog į šiam produktui taikomas reikalavimus atitinkančias operacijas neįtrauktas pjaustymas griežiniais.
            
            
               Sąjungos perdirbimo pramonės atstovų teigimu, maždaug 95 % šios tarifinės kvotos būtų panaudota produktą perdirbant pjaustymo griežiniais būdu. Taigi, siekiant užtikrinti šios kvotos naudojimą ir šio konkretaus sektoriaus konkurencingumą, pjaustymą griežiniais būtina priskirti prie reikalavimus atitinkančių operacijų.
            
            
               2016/0158 (NLE)
            
            
               Pasiūlymas
            
            
               TARYBOS REGLAMENTAS
            
            
               kuriuo iš dalies keičiamas Tarybos reglamentas (ES) 2015/2265, kuriuo nustatomos Sąjungos autonominės tarifinės kvotos tam tikriems žuvininkystės produktams ir numatomas tų kvotų valdymas 2016–2018 m. laikotarpiu
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 31 straipsnį,
            
            
               atsižvelgdama į Europos Komisijos pasiūlymą,
            
            
               kadangi:
            
            
               (1)Tarybos reglamentu (ES) 2015/2265
                  1
                nustatomos Sąjungos autonominės tarifinės kvotos tam tikriems žuvininkystės produktams ir numatomas tų kvotų valdymas 2016–2018 m. laikotarpiu. Siekiant užtikrinti tinkamą tiekimą Sąjungos pramonei 2016–2018 m. laikotarpiu, buvo nustatyti atitinkami kiekvienos tarifinės kvotos dydžiai;
            
            
               (2)Reglamento (ES) 2015/2265 priedo 2 išnašos trečioje pastraipoje apibūdinamos perdirbimo operacijos, kurioms gali būti taikomos tam tikros tarifinės kvotos. Į tą pastraipą tarp tų reikalavimus atitinkančių operacijų nėra įtrauktas užšaldytų jūrinių lydekų ir rausvųjų ungurių, kurių tarifinės kvotos eilės numeris yra 09.2760, pjaustymas griežiniais;
            
            
               (3)kad būtų galima taikyti tą tarifinę kvotą, pjaustymą griežiniais tikslinga priskirti prie reikalavimus atitinkančių operacijų;
            
            
               (4)todėl Reglamentas (ES) 2015/2265 turėtų būti atitinkamai iš dalies pakeistas;
            
            
               (5)laikotarpis, kuriuo pirmaisiais metais taikomos Reglamentu (ES) 2015/2265 nustatytos kvotos, tęsiasi nuo 2016 m. sausio 1 d. iki gruodžio 31 d. Kadangi būtina užtikrinti vienodas sąlygas veiklos vykdytojams, šis reglamentas turėtų būti taikomas atgaline data nuo 2016 m. sausio 1 d.,
            
         
         
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Reglamento (ES) 2015/2265 priedo 2 išnašos trečioje pastraipoje įrašoma ši įtrauka:
            
            
               „– medžiagų, kurių KN kodai yra ex 0303 66 11, 0303 66 12, 0303 66 13, 0303 66 19, 0303 89 70, 0303 89 90, pjaustymas griežiniais.“.
            
            
               2 straipsnis
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
               Jis taikomas nuo 2016 m. sausio 1 d.
            
            
               Šis reglamentas privalomas visas ir tiesiogiai taikomas valstybėse narėse.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  2015 m. gruodžio 7 d. Tarybos reglamentas (ES) 2015/2265, kuriuo nustatomos Sąjungos autonominės tarifinės kvotos tam tikriems žuvininkystės produktams ir numatomas tų kvotų valdymas 2016–2018 m. laikotarpiu (L 322, 2015 12 8, p. 4).